PAZIŅOJUMS PAR APSPRIEDI AR PIEGĀDĀTĀJIEM
plānotajam publiskam iepirkumam
“Patentu pieteikumu sagatavošana, iesniegšana un lietvedība”

1. Pasūtītājs: Rīgas Tehniskā universitāte (reģistrācijas Nr. 90000068977).
2. Apspriedes pamatojums: Pasūtītājs plāno izsludināt iepirkuma procedūru par patentu pieteikumu sagatavošanu iesniegšanu un lietvedības nodrošināšanu, un, saskaņā ar Publisko iepirkumu likuma (turmpāk – PIL) 18.panta 21.panta regulējumu, kas paredz pasūtītāja tiesības rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām, organizē rakstisku apspriedi.
3. Apspriedes mērķis: Informēt piegādātājus par plānoto iepirkumu un apzināt ieinteresēto piegādātāju spējas nodrošināt iepirkuma priekšmetam atbilstošu piedāvājumu saskaņā ar pasūtītāja provizoriski noteiktām tehniskām prasībām un finanšu resursiem.
4. Kontaktpersona: Rīgas Tehniskās universitātes Juridiska atbalsta un dokumentu pārvaldības departamenta Iepirkumu un pasūtījumu centra vecākais iepirkumu speciālists Artūrs Aire, e-pasts: arturs.aire@rtu.lv.
5. Iepirkuma priekšmets: patentu pieteikumu sagatavošana, iesniegšana un lietvedības nodrošināšana.
6. CPV kods: 79120000-1 (Patentu un autortiesību konsultāciju pakalpojumi). 
7. Apspriedes veids: Apspriede notiek rakstiskā formā. 
8. [bookmark: _Hlk127442542]Apspriedes laiks un vieta: 
8.1. Ieinteresēto piegādātāju priekšlikumu iesniegšanas kārtība - Ieinteresētais pretendents priekšlikumus sagatavo atbilstoši apspriedes noteikumiem pievienotajiem apspriedes komentāriem (tabula), un iesniedz Pasūtītāja pircēja profilā EIS https://www.eis.gov.lv/EKEIS/Supplier/Organizer/819  pie konkrētās  apspriedes. Ārpus EIS iesniegtie apspriedes komentāri netiks izskatīti.
8.2. Komentāri vai ieteikumi par prasībām iesniedzami elektroniski līdz 31.07.2026., plkst. 16.00. Piegādātājiem, iesūtot apspriedei informāciju, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.
9. [bookmark: _Hlk127263321]Komentāru sniegšana: Iesniedzot komentārus vai ieteikumus ieinteresētais piegādātājs norāda: piegādātāja nosaukumu, kontaktpersonu, kontaktpersonas tel. numuru un e-pasta adresi. Ieinteresētie piegādātāji var izteikt komentārus par norādītajām prasībām, iesniedzot atsevišķu dokumentu, kurā norāda savus priekšlikumus, viedokli, vai iebildumus (veidne pielikumā). Sniedzot komentārus, ieinteresētajiem piegādātājiem tie ir jāpamato, vēlams, norādot informācijas avotu, ar kuru piegādātājs pamato savu viedokli.
10. Apspriedē izvirzītie jautājumi: Apspriedes ietvaros ieinteresētie piegādātāji savus komentārus vai ieteikumus var iesniegt par:
10.1. pretendentu atlases prasībām; 
10.2. iepirkuma priekšmeta tehniskām prasībām.
11. Apspriedes ziņojums: Pēc apspriedes pasūtītājs apkopos un izvērtēs apspriedē iesniegtos ieinteresēto piegādātāju komentārus vai ieteikumus, par ko tiks sagatavots ziņojums. 
12. Papildus informācija: Pasūtītāja sniegtā informācija apspriedes laikā ir uzskatāma par plānotu un provizorisku, un tā var mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) pasūtītājam un piegādātājiem.
13. Pielikumi: 
13.1. pretendentu atlases prasības uz 1 lp; 
13.2. tehnisko prasību projekts uz 4 lp;
13.3. apspriedes komentāru veidne uz 1 lp.




1.pielikums
paziņojumam par apspriedi
par plānoto iepirkumu 

PRETENDENTU ATLASES PRASĪBAS

1. Pretendents ir normatīvajos aktos noteiktajā kārtībā reģistrēts Latvijas Republikas Uzņēmumu reģistra Komercreģistrā vai Valsts ieņēmumu dienesta saimnieciskās darbības veicēju reģistrā fiziskām personām, vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām.
2. Pretendents (to apvienība vai sadarbības partneri iepirkuma līguma izpildei) normatīvajos aktos noteiktajos gadījumos ir tiesīgs nodarboties attiecīgās jomas saimnieciskajā darbībā.
3.   Pretendentam nav Publisko iepirkumu likuma 42. panta otrajā daļā paredzētie obligātās izslēgšanas nosacījumi.
4.   Pretendentam nav Starptautisko un Latvijas Republikas nacionālo sankciju likuma 11.1 panta pirmajā vai otrajā daļā paredzētie pretendentu izslēgšanas no dalības iepirkuma procedūrā nosacījumi.
5. Pasūtītājs pārbauda, vai pretendents ir iesniedzis visus nolikumā noteiktos dokumentus un vai pretendenta piedāvājuma noformējums atbilst nolikumā noteiktajam. 
6. Atbilstoši Publisko iepirkumu likuma 22.pantam pretendents iepirkuma līguma izpildē nav tiesīgs ietvert Krievijas Federācijas un Baltkrievijas Republikas izcelsmes preces un pakalpojumus.
[bookmark: _Hlk138157942]
[bookmark: _Hlk138159971]

2.pielikums
paziņojumam par apspriedi
par plānoto iepirkumu

TEHNISKĀS PRASĪBAS

Pakalpojuma sniegšanas ietvaros Pretendentam jānodrošina šādu darbību veikšanu:
1. Starptautiskais (PCT) patenta pieteikums:
1.1. Patentmeklējuma veikšana ar mērķi: 
1.1.1. identificēt tuvākos analogus tehnikas līmeņa analīzei izgudrojuma aprakstā;
1.1.2. izvērtēt izgudrojuma atbilstību patentspējas kritērijiem lēmuma pieņemšanai par starptautiskā patenta lietderību;
1.1.3. sagatavot rakstveida viedokli par izgudrojuma atbilstību patentspējas kritērijiem.
1.2. Starptautiskā patenta pieteikuma dokumentācijas sagatavošana, konsultēšana un iesniegšana: 
1.2.1. sagatavot Patentu Kooperācijas līguma (Patent Cooperation Treaty, turpmāk – PCT) patenta pieteikuma aprakstu, pretenzijas un kopsavilkumu angļu valodā atbilstoši attiecīgo normatīvo dokumentu prasībām;
1.2.2. konsultēt Pasūtītāja pārstāvjus (izgudrotājus) par prasībām zīmējumu sagatavošanai, kā arī par nepieciešamību veikt grozījumus un papildinājumus viņu sagatavotajā izgudrojuma izklāstā;
1.2.3. Iesniegt PCT patenta pieteikumu Pasaules intelektuālā īpašuma organizācijā (World Intellectual Property Organization, turpmāk – WIPO).
1.3. Veikt sagatavotā izgudrojuma izklāsta tulkojumu no latviešu uz angļu valodu. 
1.4. Patentu lietvedība (līdz nacionālās fāzes uzsākšanai):
1.4.1. pārsūtīt Pasūtītājam no WIPO un citām organizācijām (ārvalstu patentpilnvarotiem) saņemtos dokumentus, kas ir saistīti ar attiecīgo lietu; 
1.4.2. paziņot Pasūtītājam par visiem termiņiem attiecīgā darba izpildei; 
1.4.3. nodrošināt saraksti ar patentu iestādēm un ārvalstu patentpilnvarotajiem;
1.4.4. pārstāvēt un konsultēt Pasūtītāju patentēšanai starptautiskā mērogā;
1.4.5. informēt Pasūtītāju par nodevu aprēķinu un nodot tā rīcībā maksājuma pieprasījumu tiešai maksājuma veikšanai.

2. Eiropas patenta pieteikums: 
2.1. Patentmeklējuma veikšana ar mērķi: 
2.1.1. identificēt tuvākos analogus tehnikas līmeņa analīzei izgudrojuma aprakstā;
2.1.2. izvērtēt izgudrojuma atbilstību patentspējas kritērijiem lēmuma pieņemšanai par Eiropas patenta lietderību;
2.1.3. sagatavot rakstveida viedokli par izgudrojuma atbilstību patentspējas kritērijiem.
2.2. Eiropas patenta pieteikuma dokumentācijas sagatavošana, konsultēšana un iesniegšana: 
2.2.1. sagatavot patenta pieteikuma aprakstu, pretenzijas un kopsavilkumu angļu valodā atbilstoši attiecīgo normatīvo dokumentu prasībām; 
2.2.2. konsultēt pasūtītāja pārstāvjus (izgudrotājus) par prasībām zīmējumu sagatavošanai, kā arī par nepieciešamību veikt grozījumus un papildinājumus viņu sagatavotajā izgudrojuma izklāstā;
2.2.3. iesniegt patenta pieteikumu Eiropas Patentu iestādē. 
2.3. Veikt sagatavotā izgudrojuma izklāsta tulkojumu no latviešu uz angļu valodu. 
2.4. Eiropas patenta lietvedība:
2.4.1. pārsūtīt Pasūtītājam no Eiropas Patentu iestādes saņemtos dokumentus, kas ir saistīti ar attiecīgo lietu; 
2.4.2. paziņot Pasūtītājam par visiem nepieciešamajiem termiņiem attiecīgā darba izpildei; 
2.4.3. informēt Pasūtītāju par nodevu aprēķinu un nodot tā rīcībā maksājuma pieprasījumu tiešai maksājuma veikšanai;
2.4.4. nodrošināt saraksti ar Eiropas Patentu iestādi, tai skaitā, pēc pasūtītāja pieprasījuma nodrošināt saraksti par Vienotā spēka Eiropas patenta piešķiršanu; 
2.4.5. pārstāvēt un konsultēt Pasūtītāju patentēšanai starptautiskā mērogā.

3. Latvijas patenta pieteikums:
3.1. Patentmeklējuma veikšana ar mērķi: 
3.1.1. identificēt tuvākos analogus tehnikas līmeņa analīzei izgudrojuma aprakstā;
3.1.2. izvērtēt izgudrojuma atbilstību patentspējas kritērijiem lēmuma pieņemšanai par Latvijas patenta lietderību;
3.1.3. sagatavot rakstveida viedokli par izgudrojuma atbilstību patentspējas kritērijiem.
3.2. Latvijas patenta pieteikuma dokumentācijas sagatavošana, konsultēšana un iesniegšana: 
3.2.1. sagatavot patenta pieteikuma aprakstu, pretenzijas un kopsavilkumu atbilstoši attiecīgo normatīvo dokumentu prasībām; 
3.2.2. konsultēt pasūtītāja pārstāvjus (izgudrotājus) par prasībām zīmējumu sagatavošanai, kā arī par nepieciešamību veikt grozījumus un papildinājumus viņu sagatavotajā izgudrojuma izklāstā;
3.2.3. iesniegt patenta pieteikumu Patentu valdē.
3.3. Latvijas patenta lietvedība:
3.3.1. pārsūtīt Pasūtītājam no Patentu valdes saņemtos dokumentus, kas ir saistīti ar attiecīgo lietu; 
3.3.2. paziņot Pasūtītājam par visiem nepieciešamajiem termiņiem attiecīgā darba izpildei; 
3.3.3. informēt Pasūtītāju par Patentu valdes maksu aprēķinu un nodot tā rīcībā maksājuma pieprasījumu tiešai maksājuma veikšanai;
3.3.4. pārstāvēt un konsultēt Pasūtītāju līdz patenta reģistrācijai.

4. Lietderīgā modeļa pieteikums (Čehijā, Francijā, Igaunijā, Polijā un Vācijā):
4.1. Patentmeklējuma veikšana ar mērķi: 
4.1.1. identificēt tuvākos analogus tehnikas līmeņa analīzei izgudrojuma aprakstā;
4.1.2. izvērtēt izgudrojuma atbilstību patentspējas kritērijiem lēmuma pieņemšanai par lietderīgā modeļa lietderību;
4.1.3. sagatavot rakstveida viedokli par izgudrojuma atbilstību lietderīgajam modelim izvirzītajiem kritērijiem pasūtītāja norādītājā valstī.
4.2. Lietderīgā modeļa pieteikuma dokumentācijas sagatavošana, konsultēšana un iesniegšana: 
4.2.1. sagatavot lietderīgā modeļa pieteikuma aprakstu un pretenzijas pasūtītāja norādītajā valodā (atkarībā no jurisdikcijas) atbilstoši attiecīgo normatīvo dokumentu prasībām; 
4.2.2. konsultēt pasūtītāja pārstāvjus (izgudrotājus) par prasībām zīmējumu sagatavošanai, kā arī par nepieciešamību veikt grozījumus un papildinājumus viņu sagatavotajā izgudrojuma izklāstā;
4.2.3. iesniegt lietderīgā modeļa pieteikumu pasūtītāja norādītās valsts patentu iestādē. 
4.3. Veikt sagatavotā izgudrojuma izklāsta tulkojumu no latviešu uz angļu valodu vai no/uz citu valodu (atkarībā no jurisdikcijas). 
4.4. Lietderīgā modeļa lietvedība:
4.4.1. pārsūtīt Pasūtītājam no pasūtītāja norādītās valsts patentu iestādes saņemtos dokumentus, kas ir saistīti ar attiecīgo lietu; 
4.4.2. paziņot Pasūtītājam par visiem nepieciešamajiem termiņiem attiecīgā darba izpildei; 
4.4.3. informēt Pasūtītāju par nodevu aprēķinu un nodot tā rīcībā maksājuma pieprasījumu tiešai maksājuma veikšanai;
4.4.4. nodrošināt saraksti ar patentu iestādi; 
4.4.5. pārstāvēt un konsultēt Pasūtītāju lietderīgā modeļa pasūtītāja norādītās valsts patentu iestādē.

5. Nacionālais patenta pieteikums (Eiropas Savienības valstis, Lielbritānija, Amerikas Savienotās Valstis, Dienvidkoreja, Japāna, Ķīna):
5.1. Patentmeklējuma veikšana ar mērķi: 
5.1.1. identificēt tuvākos analogus tehnikas līmeņa analīzei izgudrojuma aprakstā;
5.1.2. izvērtēt izgudrojuma atbilstību patentspējas kritērijiem lēmuma pieņemšanai par nacionālā patenta lietderību;
5.1.3. sagatavot rakstveida viedokli par izgudrojuma atbilstību patentspējas kritērijiem.
5.2. Nacionālā patenta pieteikuma dokumentācijas sagatavošana, konsultēšana un iesniegšana: 
5.2.1. sagatavot patenta pieteikuma aprakstu, pretenzijas un kopsavilkumu pasūtītāja norādītajā valodā (atkarībā no jurisdikcijas) atbilstoši attiecīgo normatīvo dokumentu prasībām; 
5.2.2. konsultēt Pasūtītāja pārstāvjus (izgudrotājus) par prasībām zīmējumu sagatavošanai, kā arī par nepieciešamību veikt grozījumus un papildinājumus viņu sagatavotajā izgudrojuma izklāstā;
5.2.3. iesniegt patenta pieteikumu pasūtītāja norādītās valsts patentu iestādē. 
5.3. Veikt sagatavotā izgudrojuma izklāsta tulkojumu no latviešu uz angļu valodu vai uz citu valodu (atkarībā no jurisdikcijas). 
5.4. Nacionālā patenta lietvedība:
5.4.1. pārsūtīt Pasūtītājam no pasūtītāja norādītās valsts patentu iestādes saņemtos dokumentus, kas ir saistīti ar attiecīgo lietu; 
5.4.2. paziņot Pasūtītājam par visiem nepieciešamajiem termiņiem attiecīgā darba izpildei; 
5.4.3. informēt Pasūtītāju par nodevu aprēķinu un nodot tā rīcībā maksājuma pieprasījumu tiešai maksājuma veikšanai;
5.4.4. nodrošināt saraksti ar patentu iestādi; 
5.4.5. pārstāvēt un konsultēt Pasūtītāju patentēšanai pasūtītāja norādītās valsts patentu iestādē.

6. Konsultācijas par intelektuālā īpašuma aizsardzības un pārvaldības tiesību jautājumiem:
6.1. Pēc pasūtītāja pieprasījuma sniegt rakstiskas/mutiskas konsultācijas par intelektuālā īpašuma aizsardzības un pārvaldības tiesību jautājumiem.

7. Patentu tīrības jeb brīvības rīkoties ar izgudrojumu meklējums (Freedom to operate):
7.1. Identificēt trešo personu patentu pieteikumus un patentus noteiktā(-s) valstī(-s), to spēkā esamību un veikt analīzi, vai netiek pārkāptas trešo personu intelektuālā īpašuma tiesības.
7.2. Sagatavot rakstveida pārskatu.
8. Patenta pieteikuma (jebkurā jurisdikcijā, kas ir ietverta vienošanās) padziļinātas lietvedības dokumentācijas analīze, atbildes vai citu dokumentu sagatavošana, konsultēšana, lietvedība un iesniegšana:
8.1. analizēt patentu iestādes lēmumu, paziņojumu, iebildumu, ekspertīzes ziņojumu un citu komunikācijas dokumentu, tai skaitā izvērtējot un analizējot juridiskos un tehniskos aspektus;
8.2. sagatavot argumentētu atbildi, grozījumu priekšlikumus, paskaidrojumus, apelācijas dokumentus vai citus nepieciešamos iesniegumus, kas saistīti ar patentu iestādes lēmumu apstrīdēšanu vai citu sarežģītu lietvedību;
8.3. konsultēt pasūtītāja pārstāvjus (izgudrotājus) par padziļinātas komunikācijas dokumentu saturu, par atbildes vai citu dokumentu sagatavošanas nepieciešamību, kā arī par citiem stratēģiskajiem risinājumiem;
8.4. iesniegt sagatavotus dokumentus attiecīgajā patentu iestādē, nodrošināt saraksti un koordinēt komunikāciju;
8.5. paziņot Pasūtītājam par visiem nepieciešamajiem termiņiem un darbībām attiecīgā darba izpildei;
8.6. informēt Pasūtītāju par nodevu vai citu maksājumu aprēķinu un nodot tā rīcībā maksājuma pieprasījumu tiešai maksājuma veikšanai;
8.7. informēt par nepieciešamību piesaistīt norādītās valsts patentpilnvarnieku, par tā piesaistīšanas izmaksām un nodrošināt piesaisti, tai skaitā veicot maksājumus (iekļaujot atbilstošās izmaksas pakalpojuma kopējās izmaksās).

9. Pasūtītāja pārstāvniecība strīdos un līdzīgos gadījumos:
9.1. pārstāvēt Pasūtītāju Apelācijas padomē, iebildumu nodaļā, EPO vai citā patentu iestādē;
9.2. konsultēt ar apelāciju saistītos gadījumos juridiskos un tehniskos stratēģiskos jautājumos, skaidrot procesus un ieteikt turpmākas darbības;
9.3. konsultēt ar strīdu vai iebildumu saistītos gadījumos juridiskos un tehniskos stratēģiskos jautājumos, skaidrot procesus un ieteikt turpmākas darbības.
10. Vispārīgās vienošanas kopējais izpildes termiņš 36 (trīsdesmit seši) mēneši, vienlaikus ievērojot, ka:
10.1. Patentmeklējuma, patenta pieteikuma un lietderīgā modeļa pieteikuma dokumentācijas sagatavošanai un iesniegšanai izpildes termiņš ir līdz 3 (trīs) mēnešiem, skaitot no brīža, kad pēc atsevišķas vienošanās noslēgšanas Pasūtītājs ir nodevis Pakalpojumu sniedzējam visu nepieciešamo informāciju.
10.2. Konsultāciju par intelektuālā īpašuma aizsardzības un pārvaldības tiesību jautājumiem sniegšanas termiņš ir līdz 6 (sešiem) mēnešiem no brīža, kad pēc atsevišķas vienošanās noslēgšanas Pasūtītājs ir nodevis Pakalpojumu sniedzējam visu nepieciešamo informāciju.
10.3. Patentu tīrības jeb brīvības rīkoties ar izgudrojumu meklējuma (Freedom to operate) veikšanai noteikts 1 (viena) mēneša izpildes termiņš no brīža, kad pēc atsevišķas vienošanās noslēgšanas Pasūtītājs ir nodevis Pretendentam visu nepieciešamo informāciju.
[bookmark: _Hlk504470698][bookmark: _Hlk504132075]

3.pielikums
paziņojumam par apspriedi
par plānoto iepirkumu

Apspriedes komentāru veidne

Ieinteresētais piegādātājs: piegādātāja nosaukums, kontaktpersona, kontaktpersonas tel. numurs un e-pasta adrese

Ieinteresētā piegādātāja sniegtie komentāri par izvirzītajam atlases prasībām:
	Atlases prasības
	Ieinteresētā piegādātāja sniegtie komentāri, to skaidrojums un pamatojums*

	
	

	
	



Ieinteresētā piegādātāja sniegtie komentāri par tehniskās specifikācijas prasībām:
	Tehniskās prasības
	Ieinteresētā piegādātāja sniegtie komentāri, to skaidrojums un pamatojums*

	
	

	
	



* Ieinteresētais piegādātājs aizpilda iepriekš norādītās tabulas, kurā norāda tās pozīcijas, kurās veicami labojumi/ precizējumi. Tabulu papildina ar ailēm, ja nepieciešams. 

